open-index/open-wikipedia-markdown huggingface dataset:
Eero Nikinmaa

**Eero Heikki Nikinmaa** (14. helmikuuta 1961 Virolahti – 18. maaliskuuta 2017 Helsinki) oli suomalainen metsätieteilijä ja professori.

## Henkilöhistoria
Nikinmaa syntyi agrologi Heikki Nikinmaan ja kotitalousopettaja Eeva Annikki Lahden perheeseen. Hän avioitui 1986 Hanna Fontellin kanssa. Professori Mikko Nikinmaa on hänen veljensä. Eero Nikinmaa tuli ylioppilaaksi Atlantic Collegesta 1980, valmistui Helsingin yliopistosta maatalous- ja metsätieteiden maisteriksi 1987 ja väitteli siellä maatalous- ja metsätieteiden tohtoriksi 1993. 

Nikinmaa oli Helsingin yliopistossa nuorempi tutkija 1988–1991, sitten Suomen Akatemian tutkimusassistentti ja nuorempi tutkija ja Helsingin yliopistossa tutkija vuoteen 2000. Yliopiston dosentti hän oli vuodesta 1998. Suomen Akatemian tutkijana Nikinmaa toimi 2000–2006 ja sitten Helsingin yliopiston professorina. Hän toimi tutkijan työnsä ohella myös konsulttina Suomessa ja Meksikossa ja oli vieraileva tutkija Montrealissa kahteen otteeseen. Nikinmaalla oli lisäksi useita asiantuntijatehtaviä ja hän julkaisi alaltaan sekä tutkimuksia että tietoteoksia. Nikinmaa sai Tiedonjulkistamisen valtionpalkinon 2007. Hän kuoli perinnölliseen ALS-tautiin 56-vuotiaana.

## Teoksia
* *Analyses of the growth of Scots pine: matching structure with function*, Helsinki: Suomen Metsätieteellinen Seura, 1992 (väitöskirja)
* *Research in forest and wood science in Finland*, Helsinki: The Finnish Society of Forest Science, 1995
* *Uusi metsäkirja*, Helsinki: Gaudeamus, 2006, toim. Riina Jalonen, Eero Nikinmaa, y.m.

## Lähteet
Nikinmaa

**Nikinmaa** on muun muassa seuraavien suomalaisten henkilöiden sukunimi:

* Eero Nikinmaa (1961–2017), metsätieteilija, professori
* Mikko Nikinmaa (s. 1954), eläintiteilijä, professori emeritus, Eero Nikinmaan veli
Kompotti

**Kompotti** on hilloke, joka sisältää hedelmiä ja jota käytetään jälkiruokien lisukkeena. Esimerkiksi luumukompottia syödään jouluruokien kanssa. Kompotti sopii myös täytteeksi kakkuihin ja leivonnaisiin. Se voidaan maustaa intiaanisokerilla ja vaniljatangolla.

## Lähteet
Kumanovon sopimus

**Kumanovon sopimus** (varsinaiselta nimeltään **Kansainvälisten turvallisuusjoukkojen (KFOR) ja Jugoslavian liittotasavallan ja Serbian tasavallan hallitusten välillä allekirjoitettu sotilaallinen tekninen sopimus**) oli sopimus, joka tehtiin 9. kesäkuuta 1999 Kumanovossa, Makedoniassa. Se johti Kosovon sodan päättymiseen ja loi uudet perussuhteet Jugoslavian ja Kosovon joukkojen välille, jotka korvasivat Jugoslavian armeijan yksiköt Kosovossa.
## Tausta
Kumanovon sopimuksen valmistelu sisälsi neuvottelutuloksen Jugoslavian ja Serbian lisäksi myös Naton ja Venäjän välillä. Huolimatta alkuperäisestä sopimuksesta esimerkiksi Serbian joukkojen vetäytymisaikataulusta Kosovossa, Naton operaatio Allied Force oli edelleen käynnissä, kunnes Serbian joukkojen täydellinen vetäytyminen on saatu päätökseen.

Jotkut lähteet mainitsevat Venäjän roolin sopimuksen välittömässä ratkaisemisessa. Venäjän ulkoministeri Igor Ivanovin ja Yhdysvaltain ulkoministerin Madeleine Albrightin välisessä tapaamisessa . Osapuolten välillä saavutettiin ensimmäinen sopimus, joka sisälsi Naton sitoumuksen lopettaa ilmaiskunsa ja halukkuutta poistaa kohta, jonka se halusi sisällyttää Kumanovon sopimukseen vastineeksi Venäjän tuesta tulevalle YK:n päätöslauselmalle, josta sovittiin. kahdeksannen ryhmä. Ilman Venäjän osallistumista n Kosovo-päätöslauselmaa ei olisi hyväksytty ja Naton ilmaiskut olisivat jatkuneet.

## Sopimuksen sisältö

* Vihollisuuksien lopettaminen NATO:n Kosovo-joukkojen (KFOR) ja Jugoslavian liittotasavallan välillä ja pommi-iskun lopettaminen, mikäli Jugoslavian liittotasavalta noudattaa tehokkaasti sopimusta.
* Määritelty 25 km:n lentoturvavyöhyke ja 5 kilometrin  "Maan turvavyöhyke" Kosovon rajojen ympärille tarvittaessa Jugoslavian liittotasavallan hallinnoimalle alueelle, jonne Jugoslavian liittotasavallan asevoimat eivät voisi mennä ilman KFOR-joukkojen lupaa. Kevyesti aseistettu poliisi jatkoi toimintaansa Kosovon ulkopuolisella vyöhykkeellä sopimuksen mukaisesti.
* Yli 11 päivää allekirjoittamisesta Jugoslavian liittotasavallan joukkojen vaiheittainen vetäytyminen Kosovosta, mukaan lukien sotilaallisen omaisuuden (miinojen, ansojen) raivaus viestintälinjoilta ja tietojen toimittaminen Natolle jäljellä olevista vaaroista.
* Siviili- ja turvallisuusjoukkojen sijoittaminen Kosovoon pian hyväksyttävien YK:n turvallisuusneuvoston päätöslauselman 1244:n mukaisesti.
* Valtuutus NATO:n Kosovon joukkojen apuun ja tarvittavien voimien käyttöön turvallisen ympäristön luomiseksi kansainväliselle siviililäsnäololle ja sen rauhanratkaisulle (päätöslauselma 1244) tehtävää.

Naton läsnäolo hyväksyttiin Yhdistyneiden Kansakuntien turvallisuusneuvoston päätöslauselmalla 1244, joka valtuutti YK:n jäsenvaltiot ja kansainväliset järjestöt ylläpitämään kansainvälistä turvallisuutta Kosovo-joukkoina (KFOR).,  joiden mandaatti on toistaiseksi voimassa oleva, ellei YK:n turvallisuusneuvosto toisin päätä. KFOR valtuutettiin ryhtymään kaikkiin tarvittaviin toimiin sopimuksen noudattamisen varmistamiseksi.
## Viitteet
Savinho

**Sávio Moreira de Oliveira** eli **Savinho** (s. 10. huhtikuuta 2004 São Mateus, Espírito Santo, Brasilia) on brasilialainen jalkapalloilija, pelipaikaltaan laitahyökkääjä. Hän edustaa Englannin Valioliigasa pelaavaa Manchester Cityä ja kuuluu myös Brasilian jalkapallomaajoukkueeseen.

Savinho nousi Atlético Mineiron edustusjoukkueeseen kesällä 2020. Hän pelasi kahdeksan Brasilian Série A:n ottelua kaudella 2020, näistä kaksi peliä avauskokoonpanossa. Mineiron osavaltiosarjassa hän pelasi seitsemän ottelua keväällä 2021. Seuraavalla kaudella hän pelasi neljässä Série A:n ottelussa 56 minuuttia ja Brasilian cupissa kahdessa ensimmäisessä ottelussa. Mineiro voitti molemmat kilpailut. Osavaltiosarjassa hän pelasi kaksi ottelua. Kaudella 2022 hän pelasi kahdeksassa Brasilian pääsarjaottelussa, tosin vain kahdesti avauskokoonpanossa, ja teki maalin kesäkuussa Santosia vastaan. Copa Libertadoresissa hän pelasi kaksi ottelua ja teki toukokuussa 2022 maalin Independiente del Vallea vastaan.

Savinho siirtyi ranskalaiseen Troyesiin 6,5 miljoonalla eurolla kesällä 2022. Seuraavan kauden hän pelasi lainalla PSV Eindhovenissa. Hän pelasi alkukaudella kuusi Eredivisien ottelua, kaikki vaihtopelaajana. Eurooppa-liigassa hän pelasi kaksi ottelua. Hän pelasi myös PSV:n juniorijoukkueessa yhdeksän Eerste divisien ottelua, joissa teki kaksi maalia.

Kauden 2023–2024 Savinho pelasi lainalla espanjalaisessa Gironassa. Hän pelasi 37 Primera Divisiónin ottelua, joista kahta vaille kaikki avauskokoonpanossa. Hän teki yhdeksän maalia, joista ksksi helmikuussa Rayo Vallecanoa vastaan. Lisäksi hän syötti kymmenen maalia. Hänet nimettiin Primera Divisiónin kauden joukkueeseen.

Savinho siirtyi Englannin Valioliigan Manchester Cityyn 25 miljoonalla eurolla kesällä 2024. Hän voitti heti FA Community Shieldin. Kaudella 2024–2025 hän pelasi 29 valioliigaottelua, joista avauskokoonpanossa 21. Hän teki yhden maalin ja antoi kymmenen maalisyöttöä. Mestarien liigassa pelaamissaan yhdeksässä ottelussa hän teki ja syötti yhden maalin. FA Cupissa hän pelasi neljä ottelua ja oli avauskokoonpanossa myös tappiollisessa loppuottelussa Crystal Palacea vastaan. Seurajoukkueiden MM-kilpailuissa hän teki kolmessa ottelussa yhden maalin.

Savinho pelasi Brasilian kaikissa viidessä ottelussa alle 20-vuotiaiden MM-kilpailuissa 2023. Hän teki maalin alkulohkon ottelussa Dominikaanista tasavaltaa vastaan. Ensimmäisen ottelunsa Brasilian jalkapallomaajoukkueessa hän pelasi Englantia vastaan maaliskuussa 2024. Hän pelasi Brasilian kaikki neljä ottelua Copa Américassa 2024. Hän teki maalin alkulohkon ottelussa Paraguayta vastaan. Kaikkiaan hän on 4. heinäkuuta 2025 mennessä pelannut 13 maaottelua, joista kuudessa hän on ollut avauskokoonpanossa. Hän on tehnyt yhden maalin ja antanut kolme maalisyöttöä.

## Lähteet
Nico Collins

**Nico Collins** (s. 19. maaliskuuta 1999 Birmingham, Alabama, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Collins edustaa NFL-joukkue Houston Texansia. Ennen NFL-uraansa hän pelasi Michiganin yliopiston joukkueessa. Texans varasi hänet kolmannella kierroksella 89. varausvuorolla . Toukokuussa 2021 Collins teki tulokassopimuksen Texansin kanssa. Toukokuussa 2024 Collins teki Texansin kanssa kolmivuotisen ja yhteensä 72,5 miljoonan dollarin arvoisen jatkosopimuksen. Kaudella 2024 Collins valittiin Pro Bowl -tähdistöotteluun. Collins on pelannut 51 NFL:n runkosarjan ottelua. Näissä otteluissa hänellä on 218 kiinniottoa. Näillä kiinniotoilla hän on edennyt 3 230 jaardia ja tehnyt 18 touchdownia. Hän on edennyt juoksemalla seitsemän jaardia. Collins on pelannut neljä  ottelua. Näissä otteluissa hänellä on 23 kiinniottoa. Näillä kiinniotoilla hän on edennyt 367 jaardia ja tehnyt kaksi touchdownia. Hän on edennyt juoksemalla neljä jaardia. Tilastot päivitetty kauden 2024 jälkeen. 

## Lähteet
The Voice of Finland (14. tuotantokausi)

**[[The Voice of Finland|The Voice of Finlandin]] neljästoista tuotantokausi** alkoi 24. tammikuuta 2025. Tähtivalmentajina toimivat edellisellä kaudella olleet Sanni, Elastinen, Maija Vilkkumaa ja Arttu Wiskari. Ohjelman juonsivat Heikki Paasonen ja Jaana Pelkonen. Livelähetyksissä backstage-juontajana toimi Pelkosen lisäksi Tinni Wikström.

Kausi koostui neljästä eri vaiheesta; Ääni ratkaisee, Kaksintaistelut, Knockout sekä livelähetykset.

Kauden voitti Arttu Wiskarin joukkueessa kilpaillut Oliver Rosenholm, joka sai 38 prosenttia äänistä.

## Ääni ratkaisee
Tällä kaudella Ääni ratkaisee -vaiheesta kunkin valmentajan joukkueeseen pääsi ainoastaan 12 kilpailijaa kuudentoista sijaan.

;Selitykset

### Jakso 1 (24.1.2025)

### Jakso 2 (26.1.2025)

### Jakso 3 (31.1.2025)

### Jakso 4 (2.2.2025)

### Jakso 5 (7.2.2025)

### Jakso 6 (9.2.2025)

### Jakso 7 (14.2.2025)

### Jakso 8 (16.2.2025)

### Jakso 9 (21.2.2025)

### Jakso 10 (23.2.2025)

### Jakso 11 (28.2.2025)

### Jakso 12 (2.3.2025)

## Kaksintaistelut
Kaksintaisteluissa tähtivalmentajien mukana olivat apuvalmentajat; Sannin apuvalmentajana toimi Alma, Elastisen apuvalmentajana Bess, Maijan apuvalmentajana Jonna Tervomaa sekä Artun apuvalmentajana Olli Halonen.

Valmentajien oli mahdollista kaapata kaksi hävinnyttä kilpailijaa toisesta joukkueesta. Jos valmentaja kaappasi useamman kuin kaksi kilpailijaa, hän joutui pudottamaan toisen sillä hetkellä kaappaamistansa kilpailijoista.

;Selitykset

### Jakso 13 (7.3.2025)

### Jakso 14 (9.3.2025)

### Jakso 15 (14.3.2025)

### Jakso 16 (16.3.2025)

## Knockout
;Selitykset

### Jakso 17 (21.3.2025)

### Jakso 18 (23.3.2025)

### Jakso 19 (28.3.2025)

### Jakso 20 (30.3.2025)

## Livelähetykset
;Selitykset (Jaksot 21–22)

### Jakso 21 (4.4.2025)
Väliaikanumeroina esiintyivät Arttu Wiskari kappaleella "Suuria tarinoita" ja Mariska kappaleella "Hautaa mut".

### Jakso 22 (11.4.2025)
Väliaikanumeroina esiintyivät Abreu kappaleella "Valheista kaunein" ja Elastinen kappaleella "Pääs kii".

### Jakso 23 (18.4.2025)
Avausnumerona esiintyivät Ellinoora ja Ani kappaleella "Kirje", väliaikanumerona esiintyi Sanni kappaleella "Metsä".

### Jakso 24 – Finaali (25.4.2025)
Avausnumerona esiintyi Mikael Gabriel kappaleella "Valinnu mun tien", väliaikanumerona esiintyivät Jenni Vartiainen ja Turisti kappaleella "Leima".

## Katsojaluvut

1 Tavoittavuudella tarkoitetaan ohjelmaa vähintään 3 minuuttia yhtäjaksoisesti katselleiden henkilöiden lukumäärää.

2 Keskikatsojamäärä televisiossa jakson ensiesityspäivänä.

## Lähteet
Soijaproteiini

**Soijaproteiini** on soijapapujen sisältämä proteiini. Soijaa sisältävät ruoka-aineet sisältävät yleensä noin 36 grammaa proteiinia 100 tuotegrammaa kohti. Teksturoitua soijaproteiinia tehdään eristämällä sitä puhdistetusta, rasvattomasta soijajauhosta ja keittämällä proteiini kovassa paineessa. Soijaproteiinivalmisiin kuuluu esimerkiksi soijaproteiini-isolaatti, joka sisältää 90 % proteiinia. Soijaproteiinia sisältäviä elintarvikkeita ovat tofu, proteiinijauhe ja soijamaitotuotteet. Soijaproteiinia on saatavana myös ravintolisänä.

Soijaproteiinin CAS-numero on 9010-10-0.

## Lähteet

## Aiheesta muualla
* PubChem: Soy Protein
Siirtorata-alus

**Siirtorata-alus** on hypoteettinen avaruusalus. Se olisi pysyvästi kahden taivaankappaleen välisellä siirtoradalla eli ns. siirtokiertoradalla. Sitä käytettäisiin toistuvasti siirtymisiin näiden välisillä kappaleiden kiertoradoilta toiselle. Alus voisi olla hyvinkin massiinen, sillä radalle saannin jälkeen se lentäisi reittikorjauksia lukuunottamatta itsestään. Kappaleen kierrettyään se palaisi toisen luo vapaan paluun lentoradalla. 

Kappaleiden väliselle lennolle tarvitsisi ottaa mukaan vain tarvittava "muuttuva" tavara. Siirtorata-aluksessa voisi olla esimerkiksi massiiviset säteilysuojat. Kappaleelta alukselle ja pois siirryttäisiin pienemmillä aluksilla.

Arthur Schwaniger analysoi symmetrisiä vapaan paluun ratoja vuonna 1963 .

## Maa–Mars

Maa–Mars-siirtorata-aluksen matka-aika olisi noin 5 kuukautta. Käyttäen kahta erillistä eri radoilla olevaa alusta matka-aika olisi sama molempiin suuntiin. Maasta lähtien laukaisualus vaatisi nopeutta 6,7&nbsp;km/s ja Marsista 9,8&nbsp;km/s. Aldrin-siirtokiertoratana tunnettavan radan esitti 1985 Buzz Aldrin. Se kestäisi yhden synodisen kiertoajan.

## Lähteet
Hiljaiset seinät 2

**Hiljaiset seinät 2** () on vuonna 2000 ensiesityksensä saanut yhdysvaltalainen televisioelokuva, jonka pääosissa ovat Vanessa Redgrave, Chloë Sevigny, Michelle Williams, Ellen DeGeneres ja Sharon Stone. Romanttinen draama on kolmen naisohjaajan, Jane Andersonin, Martha Coolidgen ja Anne Hechen, yhteinen episodielokuva. Kolmelle eri vuosikymmenelle sijoittuvat kolme tarinaa kertoo lesbopareista. Elokuva on jatko-osa aborttiaiheiselle televisioelokuvalle *[[Hiljaiset seinät]]* vuodelta 1996.

Vanessa Redgrave palkittiin roolisuorituksestaan sekä Primetime Emmyllä, Golden Globella että Screen Actors Guild -palkinnolla.

## Juoni

Kol­mes­ta itsenäisestä ta­ri­nas­ta koostuva elokuva kuvaa lesboutta Yhdysvalloissa 1960-luvulta 2000-luvulle asti. En­simmäi­nen, Jane Andersonin ohjaama ta­ri­na sijoittuu vuoteen 1961 ja ker­too elämänkumppanin­sa me­nettä­neestä iäkkäästä nai­ses­ta. Martha Coolidgen ohjaama toinen tarina sijoittuu vuoteen 1972 ja seuraa kah­den opis­ke­li­ja­tytön ro­mans­sia. Kolmannen ja viimeisen tarinan ohjasi Anne Heche, ja se kuvaa kes­ki-ikäi­sen pa­ris­kun­nan äi­tiys­hank­etta vuonna 2000.

## Näyttelijät

**1961**

**1972**

**2000**

## Tuotanto

### Kuvaukset

*Hiljaiset seinät 2* kuvattiin Los Angelesissa.

## Ensiesitys ja vastaanotto

*Hiljaiset seinät 2* sai ensiesityksensä HBO-televisiokanavalla Yhdysvalloissa 5. maaliskuuta 2000. Suomessa elokuva sai ensiesityksensä Yle TV1 -televisiokanavalla 8. marraskuuta 2002, mutta jo ennen sitä Future Film oli julkaissut sen suoraan videolle vuonna 2000.

Televisioelokuva on saanut sekä kriitikoilta että katsojilta myönteisiä arvioita. Rotten Tomatoes -sivuston mukaan 60 prosenttia kriitikoista on antanut elokuvalle myönteisen arvosanan 5/10 keskiarvolla. Keräys perustuu viiteen arviointiin, joista kolme on ”tuoreita” ja kaksi ”mätiä”. Yli 10 000 käyttäjästä 83 prosenttia on antanut elokuvalle myönteisen arvosanan 4,1/5 keskiarvolla.

### Palkinnot ja ehdokkuudet

## Lähteet

## Aiheesta muualla

*
Kokinlampi

**Kokinlampi** on saareton järvi Joensuussa Pohjois-Karjalassa. Sen pinta-ala on 21 hehtaaria. Etäisyys Joensuun keskustasta on 57 kilometriä itäkaakkoon.

## Maantiede
Kokinlammen ulottuvuus etelästä pohjoiseen on noin 1,1 kilometriä. Suurin ulottuvuus lännestä itään on noin 300 metriä. Järvi syvenee verraten tasaisesti rannoilta kohti keskiosaa, jossa sijaitsee syvin piste, noin 19 metriä.

Kokinlammen itäpuolella sijaitsee Sammalvaara ja länsipuolella Monolanvaara. Niiden laet ovat lähes 200 metriä merenpinnan yläpuolella. Rannoilla on peltomaata ja asutusta.

Kokinlampeen virtaa nimetön tulouoma järven eteläpuoliselta suoalueelta. Kokinlampi laskee pohjoiseen Eimisjärveen runsaan sadan metrin pituista uomaa.

Kokinlammen vesitilavuus on 1&nbsp;353&nbsp;000 kuutiometriä.

Kokinlampi (01.072.1.017) kuuluu Eimisjärven alueeseen (01.072), joka on kolmannen jakovaiheen vesistö Jänisjoen vesistöaluella (01). Toinen jakovaihe on Eimisjärven valuma-alue (01.07). Kokinlampi on toiseksi laajin Eimisjärven alueen 19:stä vähintään hehtaarin laajuisesta vakavedestä. Laajin on Eimisjärvi.

## Lähteet
Mechernich

**Mechernich** on kaupunki Nordrhein-Westfalenissa läntisessä Saksassa. Osavaltionsa lounaiskolkassa sijaitseva Mechernich on Pohjois-Eifelin alueen koulukaupunki ja terveydenhuollon keskus. Se on myös entinen kaivoskaupunki.

## Maantiede
Mechernich sijaitsee noin 44 kilometriä Kölnistä etelälounaaseen. Maanteitse etäisyys on noin 58 kilometriä.

## Historia
Ensimmäinen kirjallinen maininta Mechernichistä on vuodelta 1308 muodossa Megchernich. Nykyinen Mechernich käsittää 45 kaupunginosaa, joista väekkäimmät ovat Kommern ja Mechernich.

Mechernichin vanhaa arkkitehtuuria edustaa muun muassa Alt St. Johannes Baptist -kirkko.

## Talous ja liikenne
Suurin osa Mechernichin työvoimasta toimii valmistavassa teollisuudessa tai palveluammateissa. Kaupungin rautatieasemat ovat Mechernich ja Satzvey. Mechernichin itäosan halki kulkee moottoritie BAB 1. Alemman tieverkon yhteyksiä ovat Bundesstraße 266 ja Bundesstraße 477.

## Lähteet

## Aiheesta muualla
*Mechernich, Nordrhein-Westfalen, Saksa — Sunrise, Sunset, and Daylength
Rkm

**Rkm** voi tarkoittaa seuraavia:
* Rukkamäen seisake tunnukseltaan Rkm
* Rakennusmestarin lyhenne rkm.
Sykloheksadekanoni

**Sykloheksadekanoni** (C16H30O) on makrosyklisiin ketoneihin kuuluva orgaaninen yhdiste. Yhdistettä käytetään ainesosana hajusteissa.

## Ominaisuudet, valmistus ja käyttö
Huoneenlämpötilassa sykloheksadekanoni on valkoista kiteistä ainetta, jolla on myskinkaltainen tuoksu. Yhdiste ei käytännöllisesti katsoen liukene veteen, mutta liukenee eräisiin orgaanisiin liuottimiin. Luonnossa ainetta esiintyy pieniä määriä afrikansivettikissan eritteissä.

Sykloheksadekanonia valmistetaan 1,9-sykloheksadekadieenistä, josta hapetuksen ja toisiintumisen jälkeen muodostuu 8-sykloheksadekenonia. 8-sykloheksadekenoni pelkistetään vedyttämällä sykloheksadekanoniksi.

Sykloheksadekanonia käytetään hajusteena muun muassa kosmetiikassa, saippuoissa, shampoissa ja puhdistusaineissa. Siitä myös valmistetaan muita hajusteissa käytettäviä yhdisteitä, esimerkiksi syklopentadekanonia.

## Lähteet
Vitor Reis

**Vitor de Oliveira Nunes dos Reis** eli **Vitor Reis** (s. 12. tammikuuta 2006 São José dos Campos) on brasilialainen jalkapalloilija, pelipaikaltaan keskuspuolustaja. Hän edustaa Primera Divisiónissa pelaavaa Gironaa lainasopimuksella Englannin Valioliigan Manchester Citystä.

Vitor Reis pelasi Palmeirasin juniorijoukkeissa ennen kuin nousi seuran edustusjoukkueeseen kesällä 2024. Ensimmäisen ottelunsa ykkösjoukkueessa hän pelasi Brasilian Série A:n ottelussa Fortalezaa vastaan kesäkuussa 2024 tultuaan toisella jaksolla vaihdosta kentälle. Viisi päivää myöhemmin hän oli avauskokoonpanossa ja onnistui myös maalinteossa Corinthiansia vastaan. Tämä jäi hänen ainoaksi liigamaalikseen 18 Palmeirasissa pelaamassaan liigaottelussa. Hän pelasi täyden ajan kahta vaille kaikissa otteluissa. Copa do Brasilissa hän pelasi kaksi ottelua ja teki yhden maalin. Copa Libertadoresissa hän pelasi niin ikään kaksi ottelua.

Vitor Reis siirtyi Englannin Valioliigan Manchester Cityyn 35 miljoonan euron siirtosummalla tammikuussa 2025. Hän pelasi kevätkauden 2025 aikana kahdessa FA Cupin ottelussa avauskokoonpanossa ja tuli loppuhetkillä kentälle valioliigaottelussa Leicesteriä vastaan. Seurajoukkueiden MM-kilpailuissa hän pelasi yhden ottelun avauskokoonpanossa. Hän pelaa kauden 2025–2026 lainalla Primera Divisiónin Gironassa.

Vitor Reis on pelannut Brasilian alle 16- ja 17-vuotiaiden maajoukkueissa. Hän toimi Brasilian joukkueen kapteenina alle 17-vuotiaiden MM-kilpailuissa 2023. Hän pelasi täyden ajan Brasilian kaikissa viidessä ottelussa ja teki maalin alkulohkon ottelussa Uutta Kaledoniaa vastaan.

## Lähteet
Yhdysvaltain jalkapallo

**Jalkapallo** on Yhdysvaltain neljänneksi suosituin urheilulaji yleisösuosiossa mitattuna amerikkalaisen jalkapallon, koripallon ja baseballin jälkeen. Vuonna 2017 amerikkalaisista 7 prosenttia ilmoitti jalkapallon suosikkilajikseen. Jalkapallo on erityisen suosittu urheilulaji 18–55-vuotiaiden aikuisten keskuudessa, joiden keskuudessa laji ohittaa baseballin suosion ja on lähellä koripallon suosiota. Vuonna 2023 jalkapalloa harrasti Yhdysvalloissa yli 14 miljoonaa ihmistä.

Yhdysvaltain jalkapallon pääsarja on Major League Soccer (MLS), joka on CONCACAF:in rankingissa Pohjois-Amerikan toiseksi kovatasoisin sarja Meksikon jalkapalloliigan jälkeen. Seurajoukkueiden rankingissa Yhdysvaltain merkittävimmät jalkapalloseurat olivat tammikuussa 2025 Columbus Crew, Los Angeles FC sekä Inter Miami CF. 

Kansainvälisessä kilpailutoiminnassa Yhdysvaltain naisten jalkapallomaajoukkue on voittanut eniten mestaruuksia. Yhdysvaltalaiset omistavat myös Euroopan viidessä ammattilaisliigassa yli 20 seuraa. Viime vuosina yhdysvaltalaisen jalkapallon suosio on noussut Major League Soccerin tason noustessa. Esimerkiksi Lionel Messin siirtyminen Inter Miamiin vuonna 2023 on yksi merkittävimmistä seurasiirroista.

## Historia
Jalkapallosta muodostui amerikkalaisen jalkapallon kehityksen (1876) jälkeen erityisesti siirtolaisten peli. Vuosina 1922–1933 Yhdysvalloissa toimi menestyksekäs ammattilaisliiga American Soccer League. Sarja kaatui lamakauden seurauksena, mutta jalkapalloa pelattiin jatkuvasti paikallisissa liigoissa ympäri maata. Vakavin yritys juurruttaa jalkapallo Yhdysvaltoihin oli vuosina 1967–1984 toiminut North American Soccer League. Sarjaan houkuteltiin suuria maailmantähtiä. Sarjan rikkaimmaissa seurassa, New York Cosmosin riveissä pelastivat muun muassa Pelé sekä Franz Beckenbauer.

1980-luvun alussa Yhdysvaltain jalkapallo kärsi kuitenkin rahapulasta. FIFA myönsi kuitenkin järjestettäväksi vuoden 1994 MM-kisat. Vuonna 1996 aloitti uusi ammattilaisliiga Major League Soccer.

## Kansainvälinen kilpailutoiminta

Yhdysvaltain jalkapallomaajoukkue eteni ensimmäisissä MM-kisoissa vuonna 1930 välieriin. Vuoden 1950 MM-kioisssa Yhdysvallat teki jalkapallohistorian yhden suurimmista sensaatioista voittamalla Englannin jalkapallomaajoukkueen lukemin 1-0. Yhdysvaltain naisten jalkapallomaajoukkue menestyi huomattavasti miehiä paremmin. Naisten maajoukkue voitti lajin ensimmäisen olympiakullan 1996 sekä kotiyleisön edessä maailmanmestaruuden vuonna 1999. Miesten maajoukkueen menestys on parantunut 2000-luvulla ja vuoden 2002 MM-kisoissa joukkue eteni puolivälieriin.

## Lähteet
Minnesotan kuvernööri

**Minnesotan kuvernööri** () on Minnesotan osavaltion korkein mahdollinen toimeenpanovaltaa käyttävä viranomainen. Nykyisenä kuvernöörinä toimii Tim Walz, joka astui virkaan 7. tammikuuta 2019.

## Historia ja valtaoikeudet
Nykymuodossaan kuvernöörin virka perustettiin 24. toukokuuta 1858, jolloin kuvernööriksi valittiin Henry H. Sibley.

Vuodesta 1948 lähtien Minnesotan kuvernööri on avannut osavaltion kalastuskauden menemällä kalaan jollakin minnesotalaisella järvellä kalastuskauden ensimmäisenä viikonloppuna.

Kuvernööri vahvitaa lait (tai käyttää veto-oikeuttaan), nimittää osavaltion virastojen johtajat, pitää osavaltion lainsäädäntöelimelle vuotuisen puheen osavaltion tilasta, kutsuu lainsäädäntöelimen koolle ylimääräiseen istuntoon tarvittaessa. Mikäli kuvernööri ei voi hoitaa tehtäviään, niitä hoitaa varakuvernööri. Lisäksi kuvernööri on osavaltionsa kansalliskaartin ylipäällikkö, ellei Yhdysvaltain presidentti ole erikseen ottanut sitä komentoonsa.

## Pätyvyysvaatimukset ja valinta
Osavaltion perustuslain mukaan kuvernöörin, ja varakuvernöörin, tulee täyttää seuraavat ehdot:

* Yhdysvaltain kansalainen
* väh. 25-vuotias
* on asunut vakinainen asukas Minnesotassa väh. vuotta ennen vaaleja 

Kuvernööri valitaan suoralla kansanvaalilla. Virkakauden pituus on neljä vuotta eikä niiden määrää ole rajoitettu millään tavalla.

## Palkka ja etuudet
Vuonna 2022 kuvernöörin vuosipalkka oli 127 629 dollaria.

Kuvernöörin virka-asuntona toimii Minnesotan kuvernöörin kartano, joka sijaitsee Saint Paulin historiallisessa keskustassa.

## Luettelo kuvernööreistä

### Territorio

Lähde:

### Osavaltio

Lähde:

## Lähteet
Solana

**Solana** on älysopimusalusta ja sen oma kryptovaluutta. Pörsseissä Solana-kryptovaluutasta käytetään lyhennettä SOL.

Solanan perusti ukrainalaissyntyinen, 1990-luvulla Yhdysvaltoihin muuttanut tietojenkäsittelytieteilijä Anatoly Yakovenko. Hankkeen ideointi aloitettiin syksyllä 2017. Sen lohkoketjun tuotantoversio MainNet julkaistiin maaliskuussa 2020. Kaupankäynti Solana-kryptovaluutalla alkoi kesällä 2020. Solana tuli tunnetuksi vuoden 2021 “härkämarkkinoilla”, joissa sen kurssi nousi yli satakertaiseksi ja siitä tuli ensimmäisen kerran yksi kymmenestä suurimmasta kryptovaluutasta. Vuonna 2022 Solana ajautui vaikeuksiin teknisten ongelmien ja FTX-pörssin kaatumisen johdosta. FTX:n perustaja Sam Bankman-Fried oli ollut Solanan suuri tukija. Alimmillaan Solanan arvo laski lähes 97 prosenttia vuoden 2021 huippulukemista. Vuonna 2023 Solanan arvo lähti uuteen voimakkaaseen nousuun. Vuonna 2024 Solanasta tuli suosittu alusta meemikolikoille. Teknisiä ongelmia koettiin jälleen lukemattomien kauppaa käyvien bottien estäessä suuren osan siirroista. Samana vuonna Solana lanseerasi uuden Firedancer-ohjelmiston. Solana on julkaissut myös oman Saga-älypuhelimensa vuonna 2022.

Solana käyttää proof of stake -konsensusalgoritmia ja *proof of historyksi* kutsuttua teknologiaa. Sillä on korkea skaalautuvuus ja korkea staking-aste. Liikkeellä olevalle kryptovaluutalle ei ole asetettu enimmäismäärää. Solanaa kehittelee Solana Labs -yhtiö, joka pitää päämajaansa San Franciscossa.

Solanan suurimmaksi meemikolikoksi nousi tammikuussa 2025 Official Trump (TRUMP) -niminen hanke, jonka lanseerauksesta ilmoitettiin Donald Trumpin sosiaalisen median tileillä. Trumpin meemikolikko nosti myös Solanan arvoa. 19. tammikuuta 2025 Solanan arvo teki siihenastisen ennätyksensä (294,33 Yhdysvaltain dollaria).

## Lähteet
Kil (Nacka)

**Kil** on taajama Nackan kunnassa Tukholman läänissä Upplannin historiallisessa maakunnassa Ruotsissa. Taajamassa oli 1&nbsp;008 asukasta vuoden 2023 lopussa.

## Lähteet

## Aiheesta muualla
Kil

**Kil** voi tarkoittaa seuraavia asioita:

* Kil, kunta Ruotsissa
* Kil, taajama Kilin kunnassa Ruotsissa
* Kil, taajama Nackan kunnassa Ruotsissa
* Kil, taajama Kragerøn kunnassa Norjassa
Šaraf al-Dinin mausoleumi

**Šaraf al-Dinin mausoleumi** on 1200-luvulla eläneen jesidipäällikkö šeikki Šaraf al-Din Muhammadin hautarakennus Rašidiyan kylässä Sindžarin piirikunnassa Pohjois-Irakissa. Rakennus on Sindžarin alueen jesidipyhätöistä tärkein.

## Rakennus
Šaraf al-Dinin mausoleumi sijaitsee pohjois-Irakin Sindžarin piirikunnassa Rašidiyan kylässä. Mausoleumin vieressä on kaksi tulirituaaleissa käytettyä pyhättöä (*nishan*). Itse mausoleumi on neliskulmainen ja se sisältää kaksi huonetta, eteistilan ja varsinaisen hautakammion. Hautakammion yllä on moniviisteinen kartiomainen ja kolmitasoinen kupoli. Sisäänkäyntejä rakennukseen on kaksi, yksi pääsisäänkäynti eteistilaan ja toinen pienempi hautakammion itäseinässä. Hautakammion keskellä on metrin korkuinen rukouspylväs (*stûna mîraza*), jolla poltetaan öljylamppuja. Mahdollsiesti se jäljittelee zarathustralaisten tulitemppelien alttareja. Eteistilassa on normaalit ikkunat, kun taas hautakammiossa on pieniä ikkunoita.

## Käyttö ja historia
Mausoleumit ovat hautarakennsuten ohella jesidien eräänlaisia palvontapaikkoja ja jokaisessa jesidikylässä on tyypillisesti omat mausoleuminsa. Mausoleumeilla palvonnassa ei ole täysin tarkkoja sääntöjä, eivätkä jesidit ylipäätänsä järjestä julkisia uskonnollisia menoja Lališin ulkopuolella. Šaraf al-Dinin mausoleumi on yksi harvoista paikoista sen ulkopuolella, jossa on järjestetty paikallisia seremonoita. Šaraf al-Din Muhammad (1215–1257) oli Adawi-kurdien johtaja Sindžarin alueella ja jesidien perinteessä hänet on liitetty alueen käännyttämiseen jesidiläisyyteen. Hän kuoli taistelussa mongoleja vastaan vuonna 1257/1258. Mausoleumi on sen seinässä olevan arabiankielisen kirjoituksen mukaan rakennettu vuonna 1274.

Mausoleumi on Sindžarin jesidikohteista tunnetuin ja suosittu jesidipyhiinvaeltajien kohde. Ääri-islamilainen Isis-järjestö hyökkäsi lueelle elokuussa 2014. Paikallsiten joukkojen onnistui puolustaa temppeliä, kunnes Isis ajettiin alueelta joulukuuhun 2014 mennessä.

## Lähteet
Gyttorp

**Gyttorp** on taajama Noran kunnassa Örebron läänissä Västmanlandin historiallisessa maakunnassa Ruotsissa. Taajamassa oli 648 asukasta vuoden 2023 lopussa.

## Lähteet

## Aiheesta muualla
Wilmer X

**Wilmer X** on ruotsalainen vuonna 1977 perustettu rockyhtye Malmöstä. Sen keulahahmo on laulaja Nisse Hellberg. Wilmer X:n ensimmäinen levy *Sov min älskling* ilmestyi vuonna 1980. Yhtye oli aikoinaan suosittu, mutta 2000-luvulla sen toiminta hiipui Hellbergin keskittyessä soolouraansa. Vuonna 2022 Wilmer X julkaisi ensimmäisen albuminsa 17 vuoteen. Alkuperäisjäsenistä jäljellä on Hellbergin lisäksi Jalle Lorensson.
## Albumeita
* *Under hot* (1985)
* *Teknikens under* (1988)
* *Mambo feber* (1991)
* *Primitiv* (1998)
* *13 våningar upp* (2005)
* *Mer för dina pengar* (2022)
## Lähteet

## Aiheesta muualla
Brolle

**Brolle** (oik. **Kjell Junior Wallmark**; s. 10. marraskuuta 1981 Boden) on ruotsalainen laulaja. Hän tuli tunnetuksi *[[Popstars]]*-kykyjenetsintäohjelmassa vuonna 2002. Brollen läpimurtohittejä olivat ”Playing With Fire” ja ”Heartbreak City”.
## Albumeita
* *Rebellious Heart* (2002)
* *Paradise Will Wait* (2004)
* *Ett hjärta som glöder, som en gång brann* (2008)
* *Burned by the Fire* (2011)
## Lähteet

## Aiheesta muualla
Monte Carlo -ralli 2025

**Monte Carlo -ralli 2025** (virallisesti *93e Rally Automobile Monte-Carlo*) oli rallin maailmanmestaruussarjan kilpailu kaudella 2025. Kilpailu järjestettiin 22.&ndash;26. tammikuuta 2025 ja kilpailun huoltopaikka oli Gapissa.

## Kilpailijat

Kilpailuun ilmoittautui yhteensä 70 autokuntaa, jossa oli mukana Rally1-autojen (P1) lisäksi WRC2- ja WRC3-sarjoissa ajavia Rally2- ja Rally3-autoja (P2 ja P3). Lisäksi mukana oli muita RGT, Rally4- ja Rally5-autoja.

## Erikoiskokeet
Kilpailussa oli 18 erikoiskoetta, joiden yhteispituus oli . Siirtymiä oli  ja kokonaispituus oli .

; Huomioita

## Tulokset

### Sunnuntain lisäpisteet

### Power Stage -sijoitukset

## Lähteet
Supergirl (elokuva)

**Supergirl** on vuonna 2026 ensi-iltansa saava yhdysvaltalainen supersankarielokuva, joka perustuu DC Comicsin Terästyttö-sarjakuvahahmoon. Elokuvan ohjaa Craig Gillespie ja käsikirjoittaa Ana Nogueira. Se on DC Universen (DCU) ja sen ensimmäisen luvun, ”Gods and Monstersin”, toinen elokuva. Milly Alcock esittää pääosassa Kara Zor-Eliä / Terästyttöä, ja muissa pääosissa ovat Matthias Schoenaerts ja Eve Ridley.

*Supergirl* saa ensi-iltansa Suomessa ja Yhdysvalloissa 26. kesäkuuta 2026.

## Näyttelijät

## Lähteet
Joensuun Kauhojat

**Joensuun Kauhojat ry** on joensuulainen toukokuussa 1953 perustettu melontaseura. Se on Suomen melonta- ja soutuliiton jäsen, ja siihen kuuluu noin 200 jäsentä. Jäsenyyden edellytyksenä on todistettu melontataito.

Seuran vaja sijaitsee Hasanniemessä Joensuussa.

## Lähteet

## Aiheesta muualla
* Verkkosivusto
Jukka Nikoskelainen

**Jukka Nikoskelainen** (23. maaliskuuta 1943 Kontiolahti – 21. joulukuuta 2013) oli suomalainen lääkäri ja sisätautiopin professori.

Nikoskelaisen vanhemmat olivat everstiluutnantti Vilho Johannes Nikoskelainen ja farmaseutti Marjatta Rahkola. Hän avioitui 1967 lääkäri Eeva Karon kanssa, josta tuli myös professori. Nikoskelainen tuli ylioppilaaksi Turun klassillisesta lukiosta 1962, valmistui Turun yliopistosta lääketieteen lisensiaatiksi 1969 ja väitteli siellä lääketieteen ja kirurgian tohtoriksi virologian alalta 1973. Hänellä oli myös sisätautien erikoislääkärin ja infektiosairauksien erikoislääkärin pätevyydet.
 
Nikoskelainen oli vieraileva tutkija Stanfordin yliopistossa 1975–1976, assistentti Turun yliopiston mikrobiologian laitoksella 1970, Suomen Akatemian tutkimusassistentti 1970–1973, virusopin assistentti ja apulaisopettaja Turun yliopistossa 1973–1975 ja sisätautien klinikan apulaislääkäri Turun yliopistollisessa keskussairaalassa 1977–1979. Turun yliopiston sisätautien apulaisopettaja hän oli 1980–1986, apulaisprofessori 1986–1998 ja professori 1998–2007, samoin kuin yliopiston virologian dosentti 1977–1982 ja sisätautiopin dosentti 1982–1990. Hän julkaisi tutkimuksia infektiotaudeista, kliinisestä immunologiasta ja sisätaudeista ja oli mukana kirjoittajana ja toimittajana useissa infektiotautien oppikirjoissa.

## Lähteet
Nikoskelainen

**Nikoskelainen** on muun muassa seuraavien suomalaisten henkilöiden sukunimi:

* Eeva Nikoskelainen (o.s. *Karo*, s. 1942), lääkäri ja professori emerita, kirjailija
* Jukka Nikoskelainen (1943–2013), lääkäri ja professori, Eeva Nikoskelaisen puoliso
Kaituri

**Kaituri** voi tarkoittaa seuraavia:

* Kaituri, järvi Kangasniemellä lähellä Alajokea
* Kaituri, järvi Keuruulla
* Kaituri, järvi Lohjalla
* Kaituri, järvi Ruokolahdella
* Iso-Kaituri, järvi Kangasniemellä lähellä Kauppilaa
* Keuruun Kaituri, järvi Keuruun ja Mänttä-Vilppulan rajalla
* Kyrön Kaituri, järvi Mänttä-Vilppulassa
* Pieni-Kaituri, järvi Kangasniemellä lähellä Rutakoskea
* Vähä-Kaituri, järvi Kuhmoisissa.
Wallmark

**Wallmark** on seuraavien ruotsalaisten henkilöiden sukunimi:

* Kjell Junior Wallmark, ”Brolle” (s. 1981), laulaja
* Lucas Wallmark (s. 1995), jääkiekkoilija
* Per Adam Wallmark (1778–1858), kirjailija
Esaias Tegnér nuorempi

**Esaias Tegnér nuorempi** (1843–1928) oli ruotsalainen kielitieteilijä, joka toimi Lundin yliopiston itämaisten kielten professorina vuosina 1879–1908. Hänet valittiin Ruotsin akatemian jäseneksi vuonna 1882. Tegnérin isoisä oli runoilija Esaias Tegnér.
## Lähteet

## Aiheesta muualla
OMNI360

**OMNI360** on CGI Suomen kehittämä ja ylläpitämä asiakas- ja potilastietojärjestelmä. OMNI360-tuoteperheeseen kuuluu erilaisia erikoissairaanhoitoon, perusterveydenhuoltoon, sosiaalihuoltoon ja sähköiseen asiointiin suunniteltuja moduuleja.

## Historia
Ennen OMNI360:sta CGI tai sen edeltäjät ovat toimittaneet muitakin potilastietojärjestelmiä. Vanhin niistä oli Pegasos, jota alettiin kehittää vuonna 1997. Vuonna 2004 WM-data Novon perusterveydenhuoltoon tarkoitettu Pegasos-ohjelmisto oli käytössä muun muassa Helsingissä, Kuopiossa, Lahdessa, Tampereella, Turussa ja Vaasassa. Vuonna 2008 Logicaksi muuttunut yritys toimitti Pegasos-potilastietojärjestelmän lisäksi myös Oberon-potilastietojärjestelmää. Oberonin käyttäjiä olivat muun muassa kaikki Suomen viisi yliopistosairaalaa. Vuonna 2014 CGI:llä oli tarjolla kaksi potilastietojärjestelmää, perusterveydenhuollon Pegasos ja erikoissairaanhoidon Uranus. Asiakkaille tarjottiin kahta mallia, jolla se saattoivat varautua tulevan soteuudistuksen aiheuttamiin muutoksiin: järjestelmän saattoi laittaa kerralla uusiksi tai muuttaa käytettyjää järjestelmiä vähän kerrallaan. CGI kehitti Desktop-käyttöliittymän, jota alettiin käyttää yliopistosairaaloissa vuonna 2014.

Keski-Uudenmaan hyvinvointialue Keusote valitsi OMNI360 uudeksi asiakas- ja potilastietojärjestelmäkseen perusterveydenhuoltoon ja sosiaalipalveluihin vuonna 2021.

Vuonna 2022 CGI:n Pegasos-asiakkaat, kuten Lohjan ja Turun kaupungit, alkoivat siirtyä OMNI360-järjestelmään, koska CGI oli kertonut lopettavansa Pegasoksen tuotekehityksen.

Ennen soteuudistusta Pegasosta käytettiin Varsinais-Suomessa Turussa, Naantalissa, Paraisilla, Loimaalla ja Oripäässä. Loppuvuonna 2022 Turku kertoi siirtyvänsä Pegasoksesta OMNI360-järjestelmään päivitysten päättymisten vuoksi. Myös Pirkanmaan hyvinvointialue Pirha Pohjois-Savon hyvinvointialue ja Varsinais-Suomen hyvinvointialue Varha valitsivat potilastietojärjestelmäksi OMNI360:n keväällä 2024. CGI Suomi on kehittänyt sitä yhdessä yliopistosairaaloiden, kaupunkien ja käyttäjien kanssa.

## Ominaisuuksia
Vuonna 2024 CGI lisäsi OMNI360:aan tekoälyllä toimivan avustajan. Se tiivistää potilaan sairaudet ja potilashistorian, joka on aiempaa nopeammin silmäiltävissä. Tekoälyapuri myös litteroi saneluja, minkä ansiosta lääkärintodistuksen voi tehdä helpoimmillaan puhumalla yhden lauseen ja painamalla yhtä valikon nappia.

## Käyttäjiä
OMNI360 on käytössä esimerkiksi 
*Keski-Uudenmaan hyvinvointialueella
*Länsi-Uudenmaan hyvinvointialueella
*Pirkanmaan hyvinvointialueella
*Pohjois-Savon hyvinvointialueella
*Varsinais-Suomen hyvinvointialueella

## Lähteet

## Aiheesta muualla
*Verkkosivut
Kanelikampela

**Kanelikampela** (*Pseudorhombus cinnamoneus*) on sukakampeloihin kuuluva kalalaji. Lajia tavataan Tyynestämerestä. 

## Koko ja ulkonäkö
Kanelikampela kasvaa useimmiten 20–25 cm pitkäksi, mutta voi suurimmillaan saavuttaa noin 35 cm:n pituuden. Laji on ruumiinrakenteeltaan soikea ja hyvin litteä. Ylemmän silmän kohdalla on otsassa lovi. Väriltään kala on ruskea ja ruumiissa on useita tummia renkaita. Kylkiviivan kohdalla on kookas musta laikku. Evissä on tummia täpliä.

## Levinneisyys ja elintavat
Kanelikampelan levinneisyysalue ulottuu Japaninmereltä Etelä-Kiinan merelle ja Filippiinien pohjoisimmille saarille. Se elää rannikkojen ja lahtien tuntumassa hiekka- tai mutapohjilla. Kanelikampela syö kaloja ja pieniä äyriäisiä.

Kanelikampelaa saadaan saaliiksi pohjatrooleilla, mutta kaupallinen merkitys ei ole kovin suuri.

## Lähteet
Caleb Williams

**Caleb Williams** (s. 18. marraskuuta 2001) on yhdysvaltalainen amerikkalaisen jalkapallon pelaaja. Hänen pelipaikkansa on pelinrakentaja. Williams edustaa NFL-joukkue Chicago Bearsia.

Ennen NFL-uraansa Williams pelasi Oklahoman yliopiston ja Etelä-Kalifornian yliopiston joukkueissa. Chicago Bears varasi hänet koko varaustilaisuuden ensimmäisenä pelaajana . Heinäkuussa 2024 Williams teki Bearsin kanssa nelivuotisen ja yhteensä 39,49 miljoonan dollarin arvoisen tulokassopimuksen.

Williams on pelannut 17 NFL:n runkosarjan ottelua. Näissä otteluissa hänellä on 351 onnistunutta heittoa 562 heittoyrityksestä. Hänen heittojensa onnistumisprosentti on 62,5 %. Näillä heitoilla hänellä on 3 541 heittojaardia. Hän on heittänyt 20 touchdownia ja kuusi syötönkatkoa. Hän on edennyt juoksemalla 489 jaardia. Hän on rähmännyt pallon kymmenen kertaa. Tilastot päivitetty kauden 2024 jälkeen.

## Lähteet
Vinted

**Vinted** on liettualainen verkkokauppayhtiö, joka ylläpitää samannimistä käytettyjen vaatteiden myyntiin keskittyvää mobiilisovellusta ja verkkopalvelua. Yhtiö on Liettuan ensimmäinen yksisarvinen eli startup-yritys, jonka arvo on ylittänyt miljardin dollarin rajan.

Palvelun nopea kasvu on herättänyt myös kritiikkiä muun muassa alustan hinnoittelun vaikutuksesta tavaran arvon käsitykseen ja impulsiivisen kuluttamisen lisääntymisestä.

## Historia
Vinted perustettiin Vilnassa vuonna 2008, kun Milda Mitkute ja Justas Janauskas kehittivät verkkosivusto Mitkuten vaatteiden myymistä varten. Alusta kasvoi nopeasti, ja vuonna 2011 bisnesenkeli Mantas Mikuckas liittyi mukaan toimintaan. Yhtiö on sittemmin laajentunut kansainväliseksi toimijaksi. Vuonna 2023 Vinted laajensi toimintaansa myös Suomeen.

## Toiminta
Palvelulla oli vuonna 2022 yli 80 miljoonaa rekisteröitynyttä käyttäjää. Vinted toimii 21 maassa, ja työllistää yli 1800 henkilöä. (2024)

Vinted-palvelussa yksityishenkilöt voivat myydä ja ostaa käytettyjä vaatteita ja asusteita. Alusta ei peri myyjiltä maksua, mutta ostajilta veloitetaan 3-8 prosentin palvelumaksu. Palvelu tarjoaa integroidun toimituspalvelun ja maksujärjestelmän.

Yhtiön tavoitteena on tehdä käytettyjen vaatteiden ostamisesta ensisijainen vaihtoehto kuluttajille. Vintedin mukaan 39 prosenttia alustan kautta tehdyistä ostoista korvaa uuden tuotteen hankinnan.

### Vaikutus pakettiliikenteeseen
Vintedin suosio on lisännyt merkittävästi pakettiliikenteen määrää Suomessa. Postin mukaan käytettyjen tavaroiden verkkokauppa viisinkertaistui vuodessa, ja kasvu jatkuu voimakkaana. Aktiiviset myyjät saattavat viedä kymmeniä paketteja kerralla kauppoihin, mikä on lisännyt kauppojen työntekijöiden työmäärää huomattavasti. K-markettien myyjien mukaan pakettien käsittely vie suuren osan työajasta muiden tehtävien ohella.

## Kritiikki

### Hinnoittelu ja ylikuluttaminen
Vintedin on kritisoitu hämärtävän käsitystä tavaran todellisesta arvosta. Alustalla hinnat ovat usein poljettu erittäin alas kilpailun vuoksi. Laadukkaita vaatteita saatetaan myydä vain muutamalla eurolla, vaikka niiden arvo perinteisillä kirpputoreilla olisi moninkertainen. Alhaiset hinnat voivat johtaa impulsiiviseen kuluttamiseen. Eräs käyttäjä kertoi käyttäneensä yli tuhat euroa sovelluksessa pienissä erissä ostoksiin, joista suuri osa osoittautui sopimattomiksi ja päätyi uudelleen myyntiin tappiolla. Matalat hinnat houkuttelevat kuluttamaan enemmän ja saavat unohtamaan tavaran tuotantoon käytetyt resurssit.

### Huijaukset ja kopiotuotteet
Palvelussa on raportoitu liikkuvan huijareita, ja myynnissä on muun muassa pikamuotialustoilta kuten Temusta ja Sheinistä tilattua tavaraa sekä kopiotuotteita. Algoritmin koukuttava luonne yhdistettynä alhaisiin hintoihin voi johtaa siihen, että käyttäjät kuluttavat huomattavasti enemmän kuin alun perin aikovat.

## Katso myös
* Jakamistalous

## Lähteet
Eppu ja Nuppu

**Eppu ja Nuppu** (engl. *Ebb and Flo*) on brittiläinen animoitu lasten televisiosarja, joka perustuu lastenkirjailija Jane Simmonsin kirjoittamiin kirjoihin. Sarja pyörii Nupun ja hänen koiransa Epun ympärillä.

Nuppu ei pidä Eppua koirana, eikä Eppu pidä Nuppua tyttönä, he ovat vain parhaita ystäviä. 

## Jaksot
Suomessa ohjelmaa on esitetty Pikku Kakkosen yhteydessä. Sarjaan on tuotettu yhteensä 26 jaksoa.

## Lähteet
Yöui

**Yöui** () on P. V. Lehtisen ohjaama lyhytelokuva vuodelta 2023. Pääosia näyttelevät Jukka Puhakka ja Kati Jelekäinen.  Lehtinen on kertonut elokuvan pohjautuvan omiin nuoruuden muistoihin. “Teini-iässä oli suosittua käydä kesällä salaa yöuinnilla Helsingin uimastadionilla. Se oli jännittävää, koska se oli kiellettyä. Se oli joskus myös romanttista. Muistan yhä kuinka omituisesti altaan vedenpinta hohti kuutamon valossa. Tämä näky sai mielikuvitukseni liikkeelle”. 

## Juoni
Lyhytelokuva pojan ja tytön salaisesta yöuinnista maauimalassa.  Sanaton tarina kesäisestä yöuinnista ja veden väreilystä.  Elokuva on kuvattu Kodakin Double-X 35 mm -elokuvafilmille.

## Näyttelijät

## Lähteet
Democratic-Farmer-Labour

**Democratic-Farmer-Labour** (lyh. **DFL**) on ainoastaan Minnesotassa toimiva poliittinen puolue, joka on valtakunnallisesti osa demokraattista puoluetta. Minnesotan nykyinen kuvernööri Tim Walz edustaa virallisesti kyseistä puoluetta. DFL on pohjoisdakotalaisen Democratic–Nonpartisan League Partyn lisäksi ainoa demokraattien paikallispuolue, joka käyttää jotain muuta kuin suoraan emopuolueen nimeä.

## Historia
Puolue sai alkunsa vuonna 1944, kun Minnesotan demokraattinen puolue ja Minnesotan maanviljelijöiden ja työläisten puolue sulautuivat yhteen. Jälkimmäinen oli yksi Yhdysvaltain historian menestyneimmistä progressiivisista kolmansista puolueista, joka itsessään perustettiin vuonna 1924. Uuden puolueen muodstamisen taustalla oli keino luoda yhteinen rintama natseja vastaan vuonna 1944. Tätä ennen demokraatit eivät juurikaan olleet merkittävä puolue Minnesotassa.

Puolueen puheenjohtajana on vuodesta 2011 lähtien toiminut Ken Martin.

## Ideologia ja näkemyksiä
Puoluetta on luonnehdittu keskusta-vasemmistolaiseksi ja progressiiviseksi.

## Lähteet
Griffin Mission 1

**Griffin Mission 1** (myös **Griffin Mission One** ja **GM1**) on Nasan *[[Commercial Lunar Payload Services]]* (*CLPS*) -ohjelmaan, joka on osa Artemis-avaruusohjelmaa kuuluva tuleva Astrobotic Technologyn rakentama miehittämätön kuulaskeutuja. Laskeutuja on tarkoitus laukaista Falcon Heavy -kantoraketilla Kennedyn avaruuskeskuksen laukaisualusta 39A:sta vuonna 2025. Griffin Mission 1:n mukana oli tarkoitus kuljettaa Kuuhun Nasan miehittämätön *[[VIPER]]*-kuukulkija, mutta Nasa peruutti hankkeen. Laskeutujan on tarkoitus laskeutua Kuun etelänavalle.

## Lähteet
Michael Saylor

**Michael J. Saylor** (s. 4. helmikuuta 1965 Lincoln, Nebraska) on yhdysvaltalainen liikemies. Hänet tunnetaan Bitcoinin puolestapuhujana.

Saylor syntyi sotilasperheeseen ja asui lapsuudessaan Yhdysvaltain ilmavoimien kansainvälisissä tukikohdissa. Hän valmistui Massachusetts Institute of Technologysta vuonna 1987 ja sai myös lentäjäkoulutuksen. Hän aloitti uransa konsulttina, joka keskittyi tietokonesimulaatioihin yritysten strategisen päätöksenteon tueksi. Saylor perusti vuonna 1989 MicroStrategy-ohjelmistoyrityksen, joka listattiin pörssiin vuonna 1998. Hän on toiminut MicroStrategyn hallituksen puheenjohtajana sen perustamisesta saakka ja oli myös sen toimitusjohtaja vuosina 1989–2022. 

Saylor perusti vuonna 1999 hyväntekeväisyyttä varten The Saylor Foundationin. Se ylläpitää Saylor Academya, joka tarjoaa kansainvälisesti maksutonta korkeakoulutusta ja ammatillisen kehityksen kursseja. Saylorin nimissä on kymmeniä patentteja. Saylor julkaisi kirjan *The Mobile Wave: How Mobile Intelligence Will Change Everything* (2012), joka nousi sekä *[[The New York Times]]in* että *[[Wall Street Journal]]in* bestseller-listoille.

Saylorin johdolla MicroStrategy on kerännyt suuren Bitcoin-varannon. Saylorista onkin tullut näkyvä kryptovaluuttamarkkinoiden vaikuttaja. Hän on esittänyt Bitcoinin arvon voivan nousta vuoteen 2045 mennessä perusnäkymässä 13 miljoonaan dollariin, optimistisessa näkymässä 49 miljoonaan dollariin ja pessimistisessä näkymässä 3 miljoonaan dollariin.

## Lähteet

## Aiheesta muualla
Elisa Open Suomi 1

**Elisa Open Suomi 1** oli Elisa Esportsin ja Esportalin yhteistyössä järjestämä *[[Counter-Strike: Global Offensive]]* -turnaus. Turnauksen palkintona oli 10&nbsp;000 euroa ja paikka Elisa Invitational Spring 2022 -turnaukseen. Turnaus koostui kolmesta osasta: avoimista karsinnoista, runkosarjasta ja pudotuspeleistä. Turnauksen voitti KOVA sen päihitettyä HAVUn finaalissa.

## Avoimet karsinnat
Elisa Open 1:een pidettiin kahdet avoimet karsinnat. Näistä karsinnoista neljä parasta joukkuetta pääsi lohkovaiheeseen. Ensimmäiseen karsintaan osallistui 40 joukkuetta, joista HEDGEHOGZ ja SAWO pääsivät läpi. Toiseen karsintaan osallistui 24 joukkuetta, joista myllysuola ja TMVG pääsivät läpi.

## Runkosarja
Runkosarjaan otettiin neljä joukkuetta kutsulla: Conquer Gaming, HAVU, KOVA, ja OMAPELI. Runkosarja oli kahdeksan joukkueen paras kahdesta -täyskierrosturnaus. Kaksi parasta joukkuetta jatkoivat suoraan välieriin.
### Sarjataulukko

### Ottelut

## Pudotuspelit
Pudotuspelit pelattiin 25.–27. helmikuuta single elimination -turnaustyylillä.

## Lähteet

## Aiheesta muualla
* Turnauksen Liquipedia sivu
Pasi Ilola

**Pasi Juhani Ilola** (s. 1975) on suomalainen yritysjohtaja ja verkkopalveluiden kehittäjä. Hän on toiminut perustamansa Starcart Oy:n toimitusjohtajana vuodesta 2021.

Aiemmin urallaan hän on johtanut Postin Digitaalisten palveluiden yksikköä ja toiminut Suomi24 Oy:n toimitusjohtajana . Ilola on 1990-luvun puolivälissä perustetun digitoimisto Franticin perustajia ja toimi sen ensimmäiset vuodet yrityksen toimitusjohtajana.

## Lähteet
SS France (1910)

**SS France** oli ranskalainen linjalaiva. Alus oli ainut neli­savupiippuinen laiva, joka ei ollut saksalainen tai brittiläinen. Laiva lähti neitsytmatkalleen vain viisi päivää RMS ''Titanicin'' uppoamisen jälkeen.  Alus kulki säännöllisesti Atlantin yli Le Havren ja New Yorkin välillä. Laiva palveli suurimman osan ensimmäisestä maailmansodasta sairaalalaivana. *SS France* lähti viimeiselle matkalleen 9. syyskuuta 1932. Alus romutettiin vuonna 1935.

## Lähteet
Yhdysvaltain perustuslain 12. lisäys

**Yhdysvaltain perustuslain 12. lisäys** ( tai *Amendment XII*) on Yhdysvaltain perustuslain lisäys, joka määritteli Yhdysvaltain presidentin ja varapresidentin valintaan liittyviä seikkoja. Lisäys määritti muun muassa, että jos yksikään presidenttiehdokas ei saa valitsijamiesäänten enemmistöä tai jos äänet menevät tasan, edustajainhuone valitsee presidentin, ja jos yksikään varapresidenttiehdokas ei saa valitsijamiesäänten enemmistöä tai jos äänet menevät tasan, senaatti valitsee varapresidentin.

Perustuslain 15. lisäys hyväksyttiin kongressissa 9. joulukuuta 1803 ja ratifioitiin 15. kesäkuuta 1804.

## Teksti

Suomennettuna:

## Lähteet